portofoliu+TELCEAN+DORINA-MARIANA

= **TELCEAN DORINA- portofoliu** =

= **Corpul uman** =

În cadrul unităţii de învăţare //**Corpul omenesc**// elevii vor studia componentele corpului omenesc, vor identifica reguli de prevenire a apariţiei unei boli, vor identifica reguli de menţinere a sănătaţii organelor şi vor prezenta informaţii referitoare la reacţia imediată a organismului propriu la unii stimuli externi (ceapă, foc, gheaţă). Îndrumaţi de învăţător, elevii îşi vor perfecţiona deprinderile de utilizare a computerului (vor lucra în Word şi Power Point), a aparatului foto digital, a internetului, vor învăţa să utilizeze un scanner. Utilizarea unor diverse metode şi instrumente de evaluare (ex: fişele de verificare a proiectelor, fisa de evaluare a colaborării, fisa de observare a elevului pe parcursul unităţii de învăţare) va oferi posibilitatea reglării în permanenţă a demersului didactic şi centrarea acestuia pe elev. Cunoştinţele teoretice şi practice acumulate îi vor ajuta pe elevi să-şi dezvolte competenţe necesare secolului XXI.

**Întrebarea esenţială**
De ce ar trebui să ne pese de corpul nostru?

** Întrebările unitatăţii de învăţare **

 * Ce anume face ca organismul uman să funcţioneze?
 * Care sunt cele mai importante organe interne ale corpului uman?
 * Ce rol au acestea în buna funcţionare a organismului?
 * Care sunt cauzele bolilor?

Întrebări de conţinut

 * Care sunt părţile corpului la om?
 * Ce asemănări şi deosebiri există între corpul animalului şi al omului?
 * Ce rol are scheletul?
 * Care sunt transformările pe care le suferă hrana în procesul digestiei?
 * Care este funcţia inimii pentru corpul uman?
 * Ce ar trebui să facem pentru a avea o inimă sănătoasă?
 * Ce organ ne ajută să respirăm?
 * De ce nu este bine să respirăm aer încărcat cu praf sau substante toxice?
 * Ce se întâmplă cu substanţele nefolositoare din organism?
 * Cine face legătura între organism şi mediul înconjurător?
 * Cum s-au adaptat unele plante şi animale din zone diferite ale pământului?
 * Cum ne menţinem corpul sănătos?